cyanic-selkie/wikianc huggingface dataset:
স্বর্ণকুমারী দেবী
সখীসমিতি
১৯০৬ সাল পর্যন্ত সখীসমিতি সক্রিয় ছিল। তারপর হিরন্ময়ী বিধবা আশ্রয় এর দায়িত্বভার গ্রহণ করে। স্বর্ণকুমারী দেবীর কন্যা হিরন্ময়ী দেবীর আদর্শে অনুপ্রাণিত হয়ে শশিপদ বন্দ্যোপাধ্যায় বরানগরে একটি বিধবা আশ্রম চালু করেন। এই আশ্রমের নাম ছিল "মহিলা বিধবা আশ্রম"। হিরন্ময়ী দেবীর মৃত্যুর পর এই আশ্রমটিরই নতুন নামকরণ হয় "হিরন্ময়ী বিধবা আশ্রম"। মহিলা বিধবা আশ্রমের প্রতিষ্ঠাকালীন কার্যনির্বাহী সমিতিতে ছিলেন স্বর্ণকুমারী, ময়ূরভঞ্জের মহারানি সুচারু দেবী, কোচবিহারের মহারানি সুনীতি দেবী (উভয়েই ছিলেন কেশবচন্দ্র সেনের কন্যা), লেডি হ্যামিলটন, প্রিয়ংবদা দেবী, শ্রীমতী চ্যাপম্যান ও শ্রীমতী সিংহ। হিরন্ময়ী দেবী ছিলেন আশ্রমের সচিব। হিরন্ময়ী দেবীর কন্যা তথা আশ্রমের পরিচালিকা কল্যাণী মল্লিকের লেখা থেকে জানা যায়, ১৯৪৯ সালেও এই আশ্রম সফলভাবে চালু ছিল।
"সখীসমিতি" নামটি রবীন্দ্রনাথের দেওয়া। সরলা রায়ের অনুরোধে সখীসমিতির অর্থসংগ্রহের উদ্দেশ্যে রবীন্দ্রনাথ "মায়ার খেলা" নৃত্যনাট্যটি লিখে মঞ্চস্থ করেছিলেন।
গান
স্বর্ণকুমারী দেবী তিন শতাধিক গানের রচয়িতা। ঠাকুরবাড়ির সদস্যদের মধ্যে গান রচনার সংখ্যার দিক থেকে রবীন্দ্রনাথ ঠাকুরের পর স্বর্ণকুমারীর স্থান।
সম্মাননা
১৯২৭ সালে কলকাতা বিশ্ববিদ্যালয় স্বর্ণকুমারী দেবীকে "জগত্তারিণী স্বর্ণপদক" দিয়ে সম্মানিত করে। ১৯২৯ সালে তিনি বঙ্গীয় সাহিত্য সম্মেলনের সভাপতিত্ব করেন।
গ্ল্যাডিস স্টেইনস
গ্ল্যাডিস স্টেইনস (জন্ম আনুমানিক ১৯৫১) হলেন অস্ট্রেলিয়ান ধর্মপ্রচারক গ্রাহাম স্টেইনের বিধবা স্ত্রী। ভারতের ওড়িশায় ১৯৯৯ সালের ২২শে জানুয়ারি গ্রাহাম স্টেইনসকে তাঁদের দুই ছেলে ফিলিপ (বয়স ১০) এবং টিমোথি (বয়স ৭) সহ জীবন্ত পুড়িয়ে মারা হয়েছিল। বজরং দলের কর্মী দারা সিংয়ের নেতৃত্বে একটি বিরাট জনতা দল তাঁদের পুড়িয়ে মেরেছিল।
হিংসা পরবর্তী জীবন
খুনিদের সাজা ঘোষণার পরপরই, স্টেইনস একটি বিবৃতি জারি করে বলেন যে তিনি খুনিদের ক্ষমা করেছেন এবং তাদের প্রতি তাঁর কোন তিক্ততা নেই। তিনি একজন প্রশিক্ষিত নার্স ছিলেন। মাতৃভূমি অস্ট্রেলিয়ায় ফিরে যাওয়ার পরিবর্তে, স্টেইনস "ভারতে থাকার সিদ্ধান্ত নিয়েছিলেন, এখানে তিনি এবং তাঁর স্বামী বিগত ১৫ বছর ধরে কুষ্ঠরোগীদের সেবা করে গেছেন"। তিনি একমাত্র জীবিত সন্তান কন্যা এস্টারকে নিজের সঙ্গে রেখে দিয়েছিলেন এবং বলেছিলেন: "আমি সেই লোকদের ছেড়ে চলে যেতে পারি না যারা আমাদের ভালোবাসে এবং বিশ্বাস করে। আমি ভারতের জনগণ এবং তাদের সহনশীলতার প্রতি উচ্চ শ্রদ্ধাশীল।" ওড়িশার ময়ূরভঞ্জ কুষ্ঠ হোমের একজন মহিলা পদ্মা, বলেছেন, গ্রাহাম স্টেইনস তাদের কাছে বাবার মতো ছিলেন এবং গ্ল্যাডিস (যাকে তিনি 'দিদি' বলে ডাকেন) বাড়ির সকলের কাছে মায়ের মতো।
পুরস্কার
২০০৪ সালে, ক্রিশ্চিয়ানিটি টুডে এই মহিলাকে "মাদার তেরেসার পরে ভারতের সবচেয়ে পরিচিত খ্রিস্টান" হিসাবে বর্ণনা করেছিল। ২০০৫ সালে, তিনি ভারত সরকারের কাছ থেকে চতুর্থ সর্বোচ্চ বেসামরিক পুরস্কারে পদ্মশ্রীতে ভূষিত হন।
হাসপাতাল প্রতিষ্ঠা
স্টেইনস যে বাড়িতে কুষ্ঠরোগীদের সেবা করতেন তিনি সেটিকে একটি সম্পূর্ণ হাসপাতালে রূপান্তরিত করেন। ২০০৪ সালে, গ্রাহামের মৃত্যুর পাঁচ বছর পর, শহরের উপকণ্ঠে ১৫ শয্যা বিশিষ্ট গ্রাহাম স্টেইনস মেমোরিয়াল হাসপাতালের উদ্বোধন করা হয়। ২০১৫ সালের নভেম্বরে, স্টেইনসকে সামাজিক ন্যায়বিচারের জন্য মাদার তেরেসা মেমোরিয়াল পুরস্কারে ভূষিত করা হয়েছিল। পুরস্কার পাওয়ার পর, তিনি বলেছিলেন "আমার স্বামীর মৃত্যুর পরেও কুষ্ঠরোগীদের যত্ন নেওয়ার কাজটি করতে আমাকে সক্ষম করার জন্য আমি ঈশ্বরকে তাঁর সাহায্যের জন্য ধন্যবাদ জানাই।"
সেঁকা ময়দার সুখাদ্য
সেঁকা ময়দার সুখাদ্য বলতে ময়দা, স্নেহ পদার্থ (তেল, মাখন, চর্বি), পানি (জল) ও অল্প লবণ মাখিয়ে তৈরি তাল, মণ্ড, কাই বা লেইয়ের খণ্ড বা লেচি বদ্ধ উনুনে সেঁকে সেটিকে মূল উপাদান হিসেবে ব্যবহার করে প্রস্তুতকৃত মিষ্টি কিংবা নোনতা স্বাদের ছোট আকারের মুখরোচক, সুস্বাদু, উপাদেয় কিছু খাদ্যদ্রব্যকে বোঝায়, যেগুলি ইউরোপ, উত্তর আমেরিকা, অস্ট্রেলিয়া ও মধ্যপ্রাচ্যের রন্ধনশিল্পে বহুল প্রচলিত। সাধারণত সেঁকা ময়দার নমনীয় পাত দিয়ে নরম, আর্দ্র মাংস, সবজি বা মিষ্টদ্রব্যের পুরকে আবৃত বা ধারণ করা হয়; এ জাতীয় খাদ্যসামগ্রীর মধ্যে পুর ধারণকারী কিন্তু একদিকে খোলা মিষ্টি "টার্ট" পিঠা (Tart) বা নোনতা "কিশ" পিঠা (Quiche), সবদিকে আবৃত পুরের বড়া যেমন মিষ্টি "পাই" পিঠা (Pie) বা নোনতা "পেস্টি" পিঠা (Pasty), ইত্যাদি খুবই প্রচলিত। মাখা ময়দার তালে ডিম, গাঁজনের জন্য ইস্ট বা খামির, চিনি, ইত্যাদি যোগ করে এটিকে আরও গুরুপাক করা হতে পারে। গমের ময়দার পরিবর্তে বাদামের গুঁড়া ব্যবহার করা হতে পারে। সেঁকা ময়দার মিষ্টি বা নোনতা সুখাদ্যগুলি সাধারণত সকালের নাস্তায় বা বিকালের জলখাবারে চা, কফি বা অন্য পানীয়ের সাথে খাওয়া হয়।
উপরে সংজ্ঞায়িত খাদ্যসামগ্রীকে নির্দেশকারী ইংরেজি পরিভাষাটি হল "পেস্ট্রি" (Pastry)। ইংরেজিতে "পেস্ট্রি" এবং ফরাসি "পাতিস্‌রি" (Pâtisserie) পরিভাষাটি দিয়ে বদ্ধ উনুনে সেঁকা ময়দার সুখাদ্য, কিংবা বিশেষ অর্থে বদ্ধ উনুনে সেঁকা ময়দার মিষ্টান্নগুলিকে বোঝায়। আবার পাশ্চাত্যের হোটেল বা রেস্তোরাঁর রান্নাঘরের প্রেক্ষাপটে ইংরেজিতে "পেস্ট্রি" বলতে শুধু মাখা ময়দার তালকে মূল উপাদান হিসেবে ব্যবহার করে প্রস্তুতকৃত মিষ্টান্নই নয়, বরং পাঁউরুটি ব্যতীত ময়দা-ভিত্তিক যেকোনও মিষ্টি খাদ্যদ্রব্যকে (যেমন কেক, কুকি, বিস্কুট, ইত্যাদিকেও) বোঝাতে পারে। উত্তর আমেরিকার বাইরে যুক্তরাজ্য ও অন্যত্র প্রচলিত ইংরেজি উপভাষাগুলিতে সেঁকার পূর্বে প্রস্তুতকৃত ময়দার তাল বা মণ্ডটিকেও "পেস্ট্রি" পরিভাষাটি নির্দেশ করা হতে পারে, যাকে ফরাসিতে "পাত" (Pâte) বলা হয়। পাঁউরুটি বানাতে ব্যবহৃত ময়দার তাল এবং সেঁকা সুখাদ্যের ময়দার তালের মধ্যে পার্থক্য হল এই যে দ্বিতীয়টিতে স্নেহ পদার্থের পরিমাণ বেশি থাকে, ফলে এর বুনট পাঁউরুটির তুলনায় বেশি ঝুরঝুরে বা ভঙ্গুর হয়। সেঁকার পরে এগুলি পাঁউরুটির তুলনায় হালকা, ফাঁপা ও তৈলাক্ত হয়, কিন্তু পুরের ওজন ধরে রাখার জন্য যথেষ্ট দৃঢ় থাকে।
দক্ষিণ এশিয়াতে প্রচলিত সিঙাড়া, সমুচা, পুরি, পুর দেওয়া পরোটা (যেমন মোগলাই পরোটা), বড়া, পুর দেওয়া ময়দার পিঠা, ইত্যাদি ময়দার তাল থেকে বানানো লেচি কিংবা বেসনের অর্থাৎ ডালের ময়দার মিশ্রণে আবৃত করে তৈরি মুখরোচক সুখাদ্যগুলিকে কাছাকাছি একটি খাদ্যদ্রব্যের শ্রেণীতে ফেলা যায়, তবে এগুলিতে ময়দার তালে বা বেসনের মিশ্রণে তেল, ঘি, ডালডা (বনস্পতি ঘি) বা ময়ান মেশানো থাকে এবং এগুলিকে উনুনে সেঁকার পরিবর্তে সাধারণত গভীর কড়াইয়ে ডুবো তেলে ভেজে তৈরি করা হয়। তবে বাংলাদেশে কিছু পশ্চিমা ধরনের উনুনে সেঁকা ময়দার সুখাদ্যও প্রচলিত, যেমন চিকেন প্যাটিস, বিফ প্যাটিস, ক্রিমরোল, ইত্যাদি।
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ পার্শ্ব অভিনেত্রী বিভাগে বাংলাদেশ জাতীয় চলচ্চিত্র পুরস্কার বাংলাদেশের চলচ্চিত্রের পার্শ্বচরিত্রে অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। আনোয়ারা সর্বাধিক সাতবার এই পুরস্কার লাভ করেন। রওশন জামিল, মেহবুবা মাহনূর চাঁদনী, চম্পা, নিপুণ আক্তার, ও ববিতা দুইবার করে এই পুরস্কার লাভ করেন। শাবানা ১৯৭৭ সালের জননী চলচ্চিত্রের জন্য এই পুরস্কার পেলেও তিনি তা প্রত্যাখান করেন।
বিজয়ী অভিনেত্রী
120px|থাম্ব|ডান|[[রোজী আফসারী|রোজী সামাদ ১৯৭৫ সালের লাঠিয়াল চলচ্চিত্রে অভিনয়ের জন্য প্রথমবার এই পুরস্কার লাভ করেন।]] 120px|থাম্ব|ডান|[[পারভীন সুলতানা দিতি ১৯৮৭ সালের স্বামী স্ত্রী চলচ্চিত্রে অভিনয়ের জন্য এই পুরস্কার লাভ করেন।]] 120px|থাম্ব|ডান|[[তমালিকা কর্মকার ২০০০ সালের কিত্তনখোলা চলচ্চিত্রে অভিনয়ের জন্য এই পুরস্কার লাভ করেন।]]
120px|থাম্ব|ডান|[[চম্পা (অভিনেত্রী)|চম্পা শাস্তি (২০০৫) চলচ্চিত্রে অভিনয়ের জন্য এই পুরস্কার লাভ করেন।]]
২০১০-এর দশক
* পুরস্কার প্রত্যাখ্যান করেছেন।
অক্সিতঁ ভাষা
উৎসিতা (occitan [utsiˈta]) বা অক্সিতঁ (occitan) ফ্রান্সের দক্ষিণ তৃতীয়াংশে প্রচলিত একটি রোমান্স ভাষা। ভাষাটি "অক ভাষা" নামেও পরিচিত (ফরাসি: Langue d'oc লঙ্গ্‌দক্‌, উৎসিতা/অক্সিতাঁ: Lenga d'òc লেঙ্গদ়ক্‌ আ-ধ্ব-ব: [ˈleŋgɔˈðɔ(k)])। ফ্রান্সের প্রায় এক-চতুর্থাংশ জনগণ এই ভাষায় কথা বলেন। ১১শ শতক থেকে ১৫শ শতকে অক্সিতঁ ভাষায় বহু সাহিত্য রচিত হয়। এদের মধ্যে ত্রুবাদুরদের লেখা কবিতাগুলি উল্লেখযোগ্য। এটি তখন বর্তমান এলাকার আরও অনেক উত্তর পর্যন্ত প্রচলিত ছিল। এর আদর্শ সাহিত্যিক উপভাষাটি এই অঞ্চলের বিভিন্ন কথ্য উপভাষার মধ্যে সম্মিলন ঘটিয়েছিল।
১৪শ শতকে উত্তর ফ্রান্স অক্সিতঁভাষী অঞ্চলটির উপর আধিপত্য বিস্তার করলে সাহিত্যিক ভাষাটির গুরুত্ব ধীরে ধীরে হ্রাস পেতে থাকে। ১৯শ শতকে কবি ফ্রেদেরিক মিস্ত্রাল একটি সাহিত্যিক আন্দোলনের নেতৃত্ব দেন যার ফলে অক্সিতঁ ভাষার একটি আধুনিক সাহিত্যিক আদর্শ রূপ প্রতিষ্ঠিত হয়। আঞ্চলিক ঐতিহ্য ও সংস্কৃতি রক্ষার স্বার্থে ১৯৯৩ সালে ফরাসি সরকার সরকারি স্কুলগুলিতে অক্সিতঁ ও অন্যান্য স্থানীয় ভাষাগুলি শিক্ষাদান শুরু করে।
অক্সিতঁ ভাষার উপভাষাগুলির মধ্যে লিমুজাঁ এবং অভেরনিয়াঁ দক্ষিণ-মধ্য ফ্রান্সে, লংগদক ও প্রোভঁসাল ভূমধ্যসাগরের উপকূলবর্তী এলাকায়, এবং গাসকোঁ দক্ষিণ-পশ্চিম ফ্রান্সে প্রচলিত। এই অঞ্চলগুলি রোমান সেনারা ফ্রান্সের অন্যান্য এলাকাগুলির আগে দখল করেছিল। ফলে রোমানদের লাতিন ভাষা-প্রভাবিত মুখের ভাষাগুলি উত্তর ফ্রান্সের ফ্রাঙ্কীয় ও অন্যান্য জার্মান হানাদারদের ভাষার প্রভাব থেকে অনেকাংশেই মুক্ত ছিল। বর্তমানে অক্সিতঁ ভাষার উপর ফরাসি ভাষার প্রভাব গভীর হলেও এখনও এর গঠন স্পেনীয় ও কাতালান ভাষার মতই।
অক্সিতঁ ভাষা অঞ্চলের উত্তর-পূর্বে প্রচলিত কতগুলি উপভাষার একটি দল ফ্রাঙ্কো-প্রোভঁসাল ভাষা নামে পরিচিত। এগুলি সুইজারল্যান্ড ও ইতালির কিয়দংশেও প্রচলিত।
সহযাত্রী
সহযাত্রী হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১০ মার্চ ১৯৫১ সালে এম.পি প্রোডাকসন্স ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন ভারতী দেবী, উত্তম কুমার, গৌরীশঙ্কর পাণ্ডা, গৌতম মুখোপাধ্যায় এবং সাবিত্রী চট্টোপাধ্যায়।
অবেস্তা ভাষা
অবেস্তা ভাষা (Avestan language) বা অবেস্তাই, একটি প্রাচীন ইরানীয় ভাষা। এটি সম্ভবত প্রাচীন পারস্য সাম্রাজ্যের উত্তর-পূর্ব অংশে প্রচলিত ছিল। জরাথ্রুস্টবাদের পবিত্র গ্রন্থ অবেস্তা এই ভাষায় লেখা। ধর্মীয় কাজকর্ম ছাড়া বাকী সব ক্ষেত্রে ইরানে ইসলামের বহু শতাব্দী আগেই অবেস্তা ভাষার বিলুপ্তি ঘটে।
চারচালা
চারচালা হল বাংলার মন্দির স্থাপত্যের একটি শৈলী। এই ধরনের মন্দিরে চারটি ত্রিকোণাকৃতি কর্তিত অংশ দ্বারা নির্মিত একটি বাঁকানো ছাদ দেখা যায়।
রাচেল নিকেল হত্যা
রাচেল জেন নিকেল (২৩ নভেম্বর ১৯৬৮ - ১৫ জুলাই ১৯৯২) একজন ব্রিটিশ মহিলা ছিলেন, যিনি ১৯৯২ সালের ১৫ই জুলাই দক্ষিণ-পশ্চিম লন্ডনে উইম্বলডন কমনে নিহত হন। অপরাধের প্রাথমিক পুলিশ তদন্তের ফলে একজন নির্দোষ ব্যক্তিকে বিতর্কিত পরিস্থিতিতে গ্রেপ্তার করা হয়েছিল, যিনি পরে নিষ্কৃতি পেয়েছিলেন। তার হত্যাকারী রবার্ট ন্যাপার, পরবর্তী পুলিশ তদন্তে চিহ্নিত হয়েছিল এবং ২০০৮ সালে দোষী সাব্যস্ত হয়েছিল।
নিকেল উইম্বলডন কমনে তার দুই বছরের ছেলেকে নিয়ে হাঁটছিলেন, সেই সময়ে তাকে এক ব্যক্তি ছুরিকাঘাতে হত্যা করেছিল। অপরাধীকে খুঁজে বের করার জন্য একটি দীর্ঘ পুলিশ তদন্ত করা হয়, এই সময় একজন সন্দেহভাজনকে ভুলভাবে অভিযুক্ত করা হয়েছিল এবং পরে নিষ্কৃতি দেওয়া হয়েছিল - মামলাটি ঠান্ডা হওয়ার আগে।
২০০২ সালে, আরো উন্নত ফরেনসিক কৌশল দিয়ে, মামলাটি পুনরায় শুরু হয়েছিল এবং ২০০৮ সালের ১৮ই ডিসেম্বর ন্যাপার দায় হ্রাসের ভিত্তিতে নিকেলের হত্যাকাণ্ডের জন্য দোষ স্বীকার করেছিলেন। ১৯৯৩ সালের দ্বৈত হত্যাকাণ্ডের জন্য বার্কশায়ারের ব্রডমুর হাই সিকিউরিটি হাসপাতালে ইতিমধ্যেই আটক ন্যাপারকে সেখানে অনির্দিষ্টকালের জন্য আটকে রাখার আদেশ দেওয়া হয়েছিল এবং বিচারক আরও বলেছিলেন যে তাকে ছেড়ে দেওয়া হবে এমন সম্ভাবনা নেই।
হত্যা
তার মৃত্যুর সময়, নিকেল উইম্বলডন কমনের কাছে সঙ্গী আন্দ্রে হান্সকম্ব ও তাদের দুই বছরের ছেলে আলেকজান্ডার লুই এর সাথে বসবাস করছিলেন। মৃত্যুর সময় নিকেলের বয়স ২৩ বছর ছিল। ১৯৯২ সালের ১৫ই জুলাই সকালে, তিনি ও আলেকজান্ডার উইম্বলডন কমনে  তাদের কুকুরের সাথে হাঁটছিলেন। সাধারণের একটি নির্জন এলাকার মধ্য দিয়ে যাওয়ার সময় নিকেলের উপর হামলা হয়। একজন হামলাকারী তাকে বারবার ছুরিকাঘাত করে এবং ছুরি দিয়ে কুপিয়ে হত্যা করে, তারপর তাকে যৌন নির্যাতন করে। হামলাকারী ঘটনাস্থল থেকে পালিয়ে যায়,  অ্যালেক্সকে শারীরিকভাবে ক্ষতিগ্রস্ত করে ফেলে। একজন পথচারী দেখতে পেলেন অ্যালেক্স তার মায়ের শরীরকে আঁকড়ে ধরে আছে এবং  "জেগে উঠো, মা" বলছে।
ঠান্ডা মামলা পর্যালোচনা
প্রতি বছর হত্যার বার্ষিকীতে স্কটল্যান্ড ইয়ার্ড অগ্রগতির জন্য চাপে দেওয়া হয়। নতুন ব্যবস্থাপনার অধীনে, তারা ২০০০ সাল থেকে মামলার সাথে সম্পর্কিত প্রমাণ ও ফাইল সংগ্রহ করতে শুরু করে।
হত্যার দশ বছর পরে ২০০২ সালে স্কটল্যান্ড ইয়ার্ড একটি ঠান্ডা মামলায় রিভিউ টিম ব্যবহার করেছিল, যেখানে সম্প্রতি উপলব্ধ করা পরিশোধিত ডিএনএ কৌশল ব্যবহার করা হয়েছিল।
মার্মারা সাগর
মার্মারা সাগর (Marmara Denizi, ), আরোও পরিচিত ধ্রুপদি সভ্যতার কাল থেকে প্রপন্টিস (Propontis) (Προποντίς), সম্পূর্ণভাবে তুরস্ক সীমানার ভিতর একটি অন্তর্দেশীয় সাগর, যা কৃষ্ণ সাগরের সাথে এজিয়ান সাগরের সংযোগ স্থাপন করে।
<!--, thus separating Turkey's Asian and European parts. The Bosphorus strait connects it to the Black Sea and the Dardanelles strait to the Aegean. The former also separates Istanbul into its Asian and European sides. The Sea has an area of 11,350 km² (280 km x 80 km) with the greatest depth reaching 1,370 m.
Geography
The surface salinity of the sea averages about 22 parts per thousand, which is slightly greater than that of the Black Sea but only about two-thirds that of most oceans. However, the water is much more saline at the sea-bottom, averaging salinities of around 38 parts per thousand — similar to that of the Mediterranean Sea. This high-density saline water, like that of the Black Sea itself, does not migrate to the surface. Water from the Susurluk, Biga (Granicus) and Gonen Rivers also reduces the salinity of the sea, though with less influence than on the Black Sea. With little land in Thrace draining southward, almost all of these rivers flow from Anatolia.
The sea contains the archipelago of the Princes' Islands and Marmara Island, Avşa and Paşalimanı.
The south coast of the sea is heavily indented, and includes the Gulf of Izmit (İzmit Körfezi), the Gulf of Gemlik (Gemlik Körfezi) Gulf of Bandırma (Bandırma Körfezi) and the Gulf of Erdek (Erdek Körfezi). During a storm on December 29, 1999, the Russian oil tanker Volgoneft broke in two in the Sea of Marmara, and more than 1,500 tonnes of oil were spilled into the water.
The North Anatolian fault, which has triggered many major earthquakes in recent years, such as the August and November 1999 earthquakes in Izmit and Düzce, respectively, runs under the sea.
Extent
The International Hydrographic Organization defines the limits of the Sea of Marmara as follows:
Name
The sea takes its name from the island of Marmara, which is rich in sources of marble, from the Greek μάρμαρον (marmaron), "marble".
Towns and cities
Towns and cities on the Marmara Sea coast include:
Istanbul Province
Balıkesir Province
Bursa Province
Çanakkale Province
Kocaeli Province
Tekirdağ Province
Yalova Province
-->
নেওড়া উপত্যকা জাতীয় উদ্যান
নেওড়া উপত্যকা জাতীয় উদ্যান হচ্ছে ভারতের পশ্চিমবঙ্গের কালিম্পং জেলায় অবস্থিত একটি জাতীয় উদ্যান। ১৯৮৬ সালের এপ্রিল মাসে সরকারিভাবে ঘোষিত হয় এই জাতীয় উদ্যান।
জীববৈচিত্র্য
এই জাতীয় উদ্যানে খয়ের, শিশু, শিরীষ প্রভৃতি বৃক্ষ দেখা যায়।
প্রাণীর ভেতরে দেখা যায় বাংলা বাঘ, চিতাবাঘ, বনবিড়াল ও কালো ভাল্লুক, কাঠবিড়ালি, লাল পাণ্ডা, দেশি বনরুই, সম্বর হরিণ, গোরাল, বন ছাগল বিভিন্ন প্রজাতির পাখি ইত্যাদি।
হিশামউদ্দিন আলম শাহ
সুলতান হিশামউদ্দিন আলম শাহ ইবনে আলমরহুম সুলতান আলাউদ্দিন সুলাইমান শাহ (১৩ মে ১৮৯৮ – ১ সেপ্টেম্বর ১৯৬০) ছিলেন মালয়েশিয়ার দ্বিতীয় সম্রাট। ১৯৬০ সালের ১৪ এপ্রিল থেকে ১ সেপ্টেম্বর পর্যন্ত তিনি সম্রাট ছিলেন। তিনি ১৯৩৮-১৯৪২ সাল এবং পুনরায় ১৯৪৫-১৯৬০ সাল পর্যন্ত তিনি সেলাঙ্গোরের সুলতান ছিলেন।
ফকির আবদুল মান্নান শাহ
ফকির আবদুল মান্নান শাহ (১ জানুয়ারী ১৯০১-৩১ অক্টোবর ১৯৯৩) রাজনীতিবিদ, এমএলএ ও পাকিস্তানের মন্ত্রী ছিলেন। যিনি তদানীন্তন পূর্ব পাকিস্তান মুসলীম লীগের সাধারণ সম্পাদক ও পরবর্তীতে সভাপতি ছিলেন। তিনি ১৯৬৫-১৯৬৯ সালে পাকিস্তানের কৃষি ও খাদ্যমন্ত্রী হিসেবে দায়িত্ব পালন করেন।
হিশামউদ্দিন আলম শাহ
প্রারম্ভিক জীবন
তিনি সুলতান আলাউদ্দিন সুলাইমান শাহর প্রথম ছেলে। তার বড় দুই ভাই থাকায় তিনি সিংহাসনের সম্ভাব্য উত্তরসূরি ছিলেন না।
সাবাহ এয়ার
ইতিহাস
১৯৭৫ সালে বিমান সংস্থাটি একটি বেসরকারি ব্যক্তিগত সংস্থা হিসাবে প্রতিষ্ঠিত হয়েছিল। এটি সম্পূর্ণ রাজ্য সরকারের মালিকানাধীন এবং রাজ্যটির অর্থ মন্ত্রণালয়ের অন্তর্ভুক্ত ছিল। এর পরিচালনা পর্ষদ রাজ্য সরকার এবং বেসরকারি কিছু সংস্থাকে নিয়ে গঠিত। বোর্ডের ভূমিকা হল একটি সাধারণ লক্ষ্য অর্জনের জন্য কৌশল এবং নীতিমালা প্রণয়ন করা। মালয়েশিয়ার সিভিল এভিয়েশন বিভাগ সাবাহ এয়ারকে মালয়েশিয়ার যে কোন গন্তব্যে নিয়মিত ও অনিয়মিত বিমান পরিষেবা এবং যাত্রী পরিষেবা দেওয়ার অনুমতি দেয়।
ফকির আবদুল মান্নান শাহ
জন্ম ও প্রাথমিক জীবন
ফকির আবদুল মান্নান শাহ ১ জানুয়ারী ১৯০১ সালে গাজীপুরের কাপাসিয়ার ঘাগটিয়া ইউনিয়নে ঘাগটিয়া গ্রামে জন্মগ্রহণ করেন। তার পিতার নাম ফকির আব্দুল ওয়াহাব ও মাতা মোছাম্মৎ রুছমুতেন নেছা। গ্রামের মাদ্রাসায় তার প্রাথমিক শিক্ষাজীবন শুরু হয়। ১৯২৫ সালে মেট্রিকুলেশন, ১৯২৭ সালে ইন্টারমিডিয়েট, ১৯২৯ সালে স্নাতক এবং ১৯৩৪ সালে আইন ডিগ্রী (বিএল) অর্জন করেন।
হিশামউদ্দিন আলম শাহ
প্রারম্ভিক জীবন
হিশামউদ্দিন মালয় কলেজ কুয়ালা কাংসারে পড়াশোনা করেছেন। ১৯২৯ সালে মালয় কলেজ ওল্ড বয়েজ এসোসিয়েশন স্থাপনে তার ভূমিকা ছিল। ১৯৩১ সালে তিনি সেলাঙ্গোরের তুঙ্কু লাকসামানা নিযুক্ত হন। ইতিপূর্বে তিনি তুঙ্কু পাংলিমা রাজা হিসেবে দায়িত্বপালন করেছেন।
সাবাহ এয়ার
সার্ভিস
বর্তমানে সাবাহ এয়ার পার্শ্ববর্তী দ্বীপপুঞ্জ এবং সাবাহ শহরের সমুদ্র সৈকতের উপরে যেমন গয়া, মানুকান এবং সাপি দ্বীপপুঞ্জে দর্শনার্থীদের জন্য পর্যটন ফ্লাইট পরিষেবা সরবরাহ করে থাকে। এয়ারলাইন্সে আগ্রহী গ্রাহকদের জন্য চার্টার পরিষেবাও রয়েছে। ব্যবসা এবং পরিদর্শনকারী বিমানগুলো কূটনৈতিক এবং ব্যক্তিগত উভয় মিশনের জন্য ব্যবহার করা হয়। এই পরিষেবাগুলো ছাড়াও বিমান সংস্থা আকাশ চিত্রগ্রহণ এবং ফটোগ্রাফির পরিষেবাও সরবরাহ করেছে । সম্প্রতি রাজ্য সরকারের জন্য এয়ারবাস হেলিকপ্টার ব্যবহার করে উড়ন্ত স্বাস্থ্য পরিষেবা দেওয়া শুরু করেছে সাবাহ এয়ার। ডিসিএ কর্তৃক এওসি প্রদানের পরে এয়ারলাইনের অফশোর অপারেশনটি তার সহায়ক সংস্থা সাজ্জমা এভিয়েশনে স্থানান্তরিত হবে। জড়িত সংস্থাটি সিকর্স্কি হেলিকপ্টার ব্যবহার করবে, যা ইতিমধ্যেই বিতরণ করা হয়েছে।
ফকির আবদুল মান্নান শাহ
পারিবারিক জীবন
ফকির আবদুল মান্নান শাহর তিন ছেলে ও দুই মেয়ে। বড় ছেলে প্রয়াত হান্নান শাহ সাবেক সাংসদ, পাটমন্ত্রী, বাংলাদেশ সেনাবাহিনীর অবসরপ্রাপ্ত কর্মকর্তা ও বাংলাদেশ জাতীয়তাবাদী দলের রাজনীতিবিদ ছিলেন। মেঝছেলে শাহ আবু নাঈম মোমিনুর রহমান সুপ্রীম কোর্টের আপীল বিভাগের জৈষ্ঠ বিচারক ছিলেন। ছোট ছেলে মোবারক শাহ যুক্তরাষ্ট্রে আমেরিকান এক্সপ্রেসে চাকুরি করতেন। বড় মেয়ে আনোয়ারা ইদ্রিস ছিলেন বাংলাদেশ সুপ্রিম কোর্ট বার এসোসিয়েশনের প্রথম নির্বাচিত মহিলা ভাইস চেয়ারম্যান ও সাবেক রাষ্ট্রপতি জিল্লুর রহমানের চাচী। ছোট মেয়ে আঞ্জুমান আরা বেগম মিনু ঢাকার মহাখালীতে আন্তর্জাতিক উদরাময় গবেষণা কেন্দ্রের পরিচালক পদে কর্মরত ছিলেন বর্তমান আমেরিকা প্রবাসী।
হিশামউদ্দিন আলম শাহ
সেলাঙ্গোরের উত্তরাধিকার বিতর্ক
সুলতান আলাউদ্দিন শাহর বেশ কয়েকজন সন্তান ছিল। প্রথম তিনজন হলেন তুঙ্কু মুসা এদ্দিন, তুঙ্কু বদর শাহ ও তুঙ্কু আলম শাহ। প্রথম দুইজন ছিলেন প্রধান রাণী তুঙ্কু আমপুয়ান মাহারুম বিনতে তুঙ্কু জিয়াউদ্দিন এবং তিনি ছিলেন কেদাহর রাজপরিবারের সদস্য। তুঙ্কু মুসা এদ্দিনকে ১৯০৩ সালে তুঙ্কু মাহকুতা করা হয় এবং ১৯২০ সালে রাজা মুদা বা উত্তরাধিকারই ঘোষণা করা হয়।
সাবাহ এয়ার
ঘটনা ও দুর্ঘটনা
১৯৭৬ সালের জুন মাসে, সাবাহর প্রথম মুখ্যমন্ত্রী তুন ফুয়াদ স্টিফেন্সস এবং ১১ জন রাজ্য মন্ত্রিসভার সদস্যসহ ১১ জন যাত্রী কোটা কিনাবালু জেলার সিম্বুলানে বিমান দুর্ঘটনায় মারা গিয়েছিলেন। বিমানটি লাবুয়ান থেকে কোটা কিনাবালু বিমানবন্দর যাচ্ছিল। বিমানটি ছেড়ে যাওয়ার প্রায় ৩০ মিনিট পরে বিধ্বস্ত হয়েছিল। এখন অবধি এর সঠিক কারণটি চিহ্নিত করা যায় না।
হিশামউদ্দিন আলম শাহ
সেলাঙ্গোরের উত্তরাধিকার বিতর্ক
তবে ব্রিটিশ রেসিডেন্ট থিওডর স্যামুয়েল এডামসের প্ররোচনায় ১৯৩৪ সালে রাজা মুদার পদ থেকে অপসারিত হন। এডামস তার বিরুদ্ধে অমিতব্যয়িতার অভিযোগ করলেও অধিকাংশ মালয়ীর বিশ্বাস ছিল যে এডামসের আদেশ মানতে রাজি না হওয়ায় তাকে পদচ্যুত হতে হয়। মুসার ব্যাপারে সুলতান সুলাইমান আবেদন জানালেও তুঙ্কু আলম শাহকে রাজা মুদা ঘোষণা করা হয়। ১৯৩৬ সালের ২০ জুলাই এই নিয়োগ কার্যকর হয়।
ফকির আবদুল মান্নান শাহ
রাজনৈতিক ও কর্মজীবন
শিক্ষকতার মাধমে ফকির আবদুল মান্নান শাহর কর্মজীবন শুরু হয়। এর পর ১৯৩৪ সালে ব্রিটিশ ভারতের পশ্চিমবঙ্গের চব্বিশ পরগনার আলীপুর জজ কোর্টে আইন পেশা শুরু করে ১৯৩৫ সালে আইনজীবী হিসেবে ঢাকা জজকোর্টে যোগ দেন। ১৯৫১ সালে তিনি ঢাকার হাইকোর্টের এডভোকেট হিসেবে যোগদান করে ১৯৯৩ সাল পর্যন্ত আইন পেশায় নিয়োজিত ছিলেন। তিনি ঢাকা জেলা পরিষদের চেয়ারম্যান ও জেলা পরিষদ চেয়ারম্যান সমিতির সভাপতি ছিলেন। ঢাকা বিশ্ববিদ্যালয়ের আইন উপদেষ্টা এবং সিন্ডিকেট সদস্য ছিলেন। ঢাকা জেলা কারাগার পরিদর্শন কমিটির সদস্য ছিলেন।
সাবাহ এয়ার
ঘটনা ও দুর্ঘটনা
১৯৯৯ সালের ২৯ নভেম্বর সমরং সাগরে ১০ থেকে ১১ এপ্রিলের মধ্যে হেলিকপ্টার দুর্ঘটনায় ১০ মালয়েশিয়ার শ্রমিক এবং একজন ফিলিপিনো শ্রমিক নিহত হয়েছিল। পুরানো বিমানবন্দর (বর্তমানে টার্মিনাল ২ বিমানবন্দর) থেকে পেট্রোনাস অফশোর তেলরগ পর্যন্ত হেলিকপ্টারটি সচল ছিল। এখন পর্যন্ত যাত্রীদের কোন মরদেহ পাওয়া যায়নি। হেলিকপ্টার দুর্ঘটনার মূল কারণ ছিল ইঞ্জিন অপারেশন ব্যর্থতা।
ফকির আবদুল মান্নান শাহ
রাজনৈতিক ও কর্মজীবন
১৯৩৬ সালে তিনি কৃষক প্রজা পার্টির সদস্যভুক্তির মাধ্যমে রাজনীতিতে প্রবেশ করে ১৯৪৬ সালে মুসলিম লীগের প্রার্থী হিসেবে পাকিস্তানের এমএলএ নির্বাচিত হয়ে পাকিস্তান আন্দোলনের নেতৃত্ব দিয়েছিলেন। ১৯৪৭-১৯৫৪ সালে তিনি পূর্ববাংলা আইন পরিষদের (এমএলএ) সদস্য ছিলেন। ১৯৫৩ -১৯৫৮ সালে তিনি তদানীন্তন পূর্ব পাকিস্তান মুসলীম লীগের সাধারণ সম্পাদক ছিলেন। পরবর্তীতে ১৯৬৫-১৯৬৯ সালে কনভেনশন মুসলিম লীগের সভাপতি হিসেবে দায়িত্ব পালন করেন।  ১৯৫৪ সালের নির্বাচনে যুক্তফ্রন্ট প্রার্থী তাজউদ্দীন আহমদের নিকট পরাজিত হন। ১৯৬৫ সালে পূর্ব পাকিস্তান মন্ত্রী পরিষদের সদস্য নির্বাচিত হয়ে ১৯৬৯ সাল পর্যন্ত কৃষি ও খাদ্যমন্ত্রীর দায়িত্ব পালন করেন।
হিশামউদ্দিন আলম শাহ
প্রথম দফা শাসন
বাবার মৃত্যুর পর ১৯৩৮ সালের ৪ এপ্রিল হিশামউদ্দিন নতুন সুলতান হন। ১৯৩৯ সালের ২৬ জানুয়ারি ক্লাঙের ইস্তানা মাহকুতা পুরিতে তার রাজ্যাভিষেক হয়।
সাবাহ এয়ার
ঘটনা ও দুর্ঘটনা
২০১১ এর মার্চ মাসে, সাবাহ এয়ারের মালিকানাধীন একটি বেল ২০৬ এল ৪ সাবাহ শহরতলির কাছে জঙ্গলে বিধ্বস্ত হয়েছিল।
ফকির আবদুল মান্নান শাহ
মৃত্যু
ফকির আবদুল মান্নান শাহ ৩১ অক্টোবর ১৯৯৩ সালে ঢাকার তেজগাঁওয়ের ৮৪ কাজী নজরুল ইসলাম এভিনিউ এ মৃত্যুবরণ করেন।
হিশামউদ্দিন আলম শাহ
জাপানি আধিপত্য
১৯৪২ সালের ১৫ জানুয়ারি সেলাঙ্গোরের জাপানি সামরিক গভর্নর কর্নেল ফুজিয়ামা সুলতান হিশামউদ্দিনকে কুয়ালালামপুরে আমন্ত্রণ জানান। ১৯৪৩ সালের নভেম্বরে জাপানিরা তাকে ক্ষমতাচ্যুত করে তুঙ্কু মুসা এদ্দিনকে সুলতান মুসা গিয়াসউদ্দিন রিয়ায়াত শাহ হিসেবে সেলাঙ্গোরের নতুন সুলতান ঘোষণা করে।
সাবাহ এয়ার
ঘটনা ও দুর্ঘটনা
১১ এপ্রিল ২০১১-তে, তাদের একটি হেলিকপ্টার সিবু টাউনস্কয়ার ফেজওনে খারাপ আবহাওয়ার সময় যাত্রা শুরু করার পরে বিধ্বস্ত হয়েছিল। সারওয়াক রাজ্য নির্বাচনের জন্য একটি মিটিংয়ে যোগ দিয়ে তিনি অন্য একটি অনুষ্ঠানে যোগ দিতে যাচ্ছিলেন। হেলিকপ্টারটি উপ-প্রধানমন্ত্রীকে বহন করছিল। একটু পরে হেলিকপ্টারটি দুর্ঘটনার শিকার হয়। এতে পাইলট গুরুতর আহত হন। পাইলটকে সিবু হাসপাতালে নেওয়া হয়৷ সেদিন রাতের দিকে তিনি মারা যান।
বহর
২০১৫ সালের আগস্ট মাস পর্যন্ত সাবাহ এয়ার এভিয়েশন বহরে যেসব বিমান অন্তর্ভুক্ত রয়েছে তা হল:
হিশামউদ্দিন আলম শাহ
জাপানি আধিপত্য
সুলতান হিশামউদ্দিন আলম শাহ জাপানিদের সাথে কাজ করতে অস্বীকৃতি জানান। ১৯৪৩ সালের পর থেকে তিনি তাকে দেয়া জাপানি সুযোগ সুবিধা ফিরিয়ে দেন।
সম্রাট
তুঙ্কু আবদুর রহমানের মৃত্যুর পর সুলতান হিশামউদ্দিন মালয়ের দ্বিতীয় ইয়াং দি-পেরতুয়ান আগং নির্বাচিত হন। ১৯৬০ সালের ১৪ এপ্রিল তিনি দপ্তর শুরু করেন। ৩০ জুলাই তিনি মালয়েশিয়ার জরুরি অবস্থার ঘোষণা করেন।
মৃত্যু
সুলতান হিশামউদ্দিন ১৯৬০ সালের ১ সেপ্টেম্বর ৬২ বছর বয়সে কুয়ালালামপুরে মৃত্যুবরণ করেন। ৩ সেপ্টেম্বর সেলাঙ্গোরের সুলতান সুলাইমান মসজিদের নিকটে রাজকীয় কবরস্থানে তাকে দাফন করা হয়।
জর্ডান রোমেরো
জর্ডান রোমেরো (জন্ম: জুলাই ১২, ১৯৯৬) মার্কিন বালক যে এ যাবৎকালের সর্বকনিষ্ঠ এভারেস্ট বিজয়ী। তার এই যাত্রার সঙ্গী হয়েছিল তার বাবা পল রোমেরো, বাবার বান্ধবী কারণ লান্ডগ্রেন এবং তিনজন শেরপা গাইড। এর আগে ২০০১ সালে ১৬ বছর বয়সে এভারেস্ট জয় করা নেপালের তেমবা শেরি শেরপা সর্বকনিষ্ঠ হিসেবে রেকর্ড গড়ে। মাত্র ৯ বছর বয়সে স্কুলের এক প্রদর্শনীতে আকাশ সমান শৃঙ্গের ছবি দেখেই তার পর্বতে চড়ার নেশাটা চাপে।
ব্যক্তিগত জীবন
১৯৯৬ সালের মে মাসে জর্ডান রোমেরোর জন্ম। তার বাড়ি আমেরিকার ক্যালিফোর্নিয়া অঙ্গরাজ্যের বিগবিয়ারে। বিডি তার বাবা পল রোমেরো এবং মা লেই আনে্ন ড্রেক।
ঐতিহাসিক আরোহণ
thumb|right|[[নেপাল থেকে এভারেস্ট দেখা যাচ্ছে।]] ১৬ বছরের বয়সসীমা থাকার কারণে নেপালের অংশ থেকে পর্বতারোহণের অনুমতি মেলেনি তার। তাই চীনের অংশ থেকেই তাকে যাত্রা শুরু করতে হয়। তিব্বতের প্রান্ত দিয়ে আট হাজার আটশ ৫০ মিটার পাড়ি দিয়ে এভারেস্টের চূড়ায় ওঠেন। ২২ মে সকালে এভারেস্টের চূড়ায় উঠে প্রথমেই মায়ের সঙ্গে স্যাটেলাইট ফোনে যোগাযোগ করে রোমেরো।
রেকর্ড
রোমেরো ২০০৭ সালের এপ্রিলে অস্ট্রেলিয়ার সর্বোচ্চ পর্বত মাউন্ট কোজিয়াসকো, জুলাই মাসে রাশিয়ার মাউন্ট এলব্রুস, একই বছরের ডিসেম্বরে আর্জেন্টিনার মাউন্ট অ্যাকঙ্কাগুয়া, ২০০৮-এর জুনে যুক্তরাষ্ট্রের মাউন্ট ম্যাককিনলে, ২০০৯-এর সেপ্টেম্বরে ইন্দোনেশিয়ার কারস্টেনজ পিরামিড জয় করেন।
Now Jordan has a new quest which is to climb the highest point in all 50 US States to inspire nation's youth
সাদেক মুহাররামি
সাদেক মুহাররামি গেতগাসারি (, Sadegh Moharrami; জন্ম: ১ মার্চ ১৯৯৬; সাদেক মুহাররামি নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে ক্রোয়েশীয় ক্লাব দিনামো জাগরেব এবং ইরান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।
২০১০ সালে, সাদেক ইরান অনূর্ধ্ব-১৭ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইরানের বয়সভিত্তিক দলের হয়ে খেলার পর, তিনি ২০১৮ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।
প্রারম্ভিক জীবন
সাদেক মুহাররামি গেতগাসারি ১৯৯৬ সালের ১লা মার্চ তারিখে ইরানের হাশ্তপরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সাদেক কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।
বঙ্কিমচন্দ্র সেন
বঙ্কিমচন্দ্র সেন (Bankimchandra Sen) ( ১৭ ডিসেম্বর, ১৮৯২ - ৯ জুন, ১৯৬৮) বিংশ শতকের প্রথমার্ধে বাংলার সাংবাদিকতার জগতে এক বিশেষ পরিচিত নাম। স্বদেশচেতনায় ও সাহিত্যানুরাগে সাংবাদিকতা ও পত্রিকা সম্পাদনা করেছেন।
জন্ম ও শিক্ষা জীবন
বঙ্কিমচন্দ্র সেনের জন্ম ১৮৯২ খ্রিস্টাব্দের ১৭ ই ডিসেম্বর অবিভক্ত বাংলার অধুনা বাংলাদেশের ময়মনসিংহ জেলার টাঙ্গাইলের ঘারিন্দা গ্রামে। পিতা জগৎচন্দ্র সেন। ছাত্রাবস্থাতেই তিনি সাহিত্যানুরাগী ছিলেন। ময়মনসিংহে কেদারনাথ মজুমদারের "সৌরভ" পত্রিকায় তার প্রথম কবিতা প্রকাশিত হয় ১৯১৬ খ্রিস্টাব্দে। তারপর  একে একে বিভিন্ন পত্রপত্রিকায়। দেশবন্ধু চিত্তরঞ্জন দাশের "নারায়ণ" পত্রিকাতেও তার কবিতা প্রকাশিত হয়েছে।
কর্মজীবন
পড়াশোনা শেষ করে শিক্ষকতা দিয়ে কর্মজীবন শুরু করলেও স্বদেশচেতনা তাঁকে আবদ্ধ রাখতে পারে নি। ১৯১৭ খ্রিস্টাব্দে কলকাতায় এসে স্যার সুরেন্দ্রনাথ বন্দ্যোপাধ্যায়ের "বেঙ্গলী" পত্রিকার প্রুফ রিডার হন এবং পরে ওই পত্রিকাতেই তিনি সাংবাদিকতা শুরু করেন। সাংবাদিকতা তার কাছে ছিল দেশসেবা। তিনি পরবর্তীতে ১৯৪৪ খ্রিস্টাব্দে দেশ পত্রিকায় প্রকাশিত "প্রফুল্লকুমারের সাধনা" শীর্ষক এক নিবন্ধে লিখেছেন- ১৯১৯ খ্রিস্টাব্দে জালিয়ানওয়ালাবাগ হত্যাকাণ্ড সংগঠিত হলে ওই পত্রিকার সম্পাদকীয় স্তম্ভে তার লেখা ‘‌জেনারেল ডায়ার’‌ হইচই ফেলে দেয়। আনন্দবাজার পত্রিকার সম্পাদক  বাল্যসঙ্গী  সত্যেন্দ্রনাথ মজুমদারের অনুরোধে ১৯২৬ খ্রিস্টাব্দে বঙ্কিমচন্দ্র 'আনন্দবাজারে' যোগ দেন। ১৯৩০ খ্রিস্টাব্দে পত্রিকার সম্পাদক গ্রেফতার হলে তিনি কিছু দিন অস্থায়ী সম্পাদক হন। ১৯৩৩ খ্রিস্টাব্দে ২৪ শে নভেম্বর আনন্দবাজার পত্রিকা গোষ্ঠীর সাপ্তাহিক সাহিত্য পত্রিকা দেশ প্রকাশিত হলে ১৮৩৪ খ্রিস্টাব্দের ১৭ ফেব্রুয়ারি দেশ  পত্রিকারও সম্পাদক হন তিনি । এই সময় তিনি একসঙ্গে আনন্দবাজারের সম্পাদকীয় বিভাগের কাজ এবং 'দেশ' পত্রিকার সম্পাদনা করতেন। তিনি দীর্ঘ তেইশ বছর দেশ পত্রিকার  সম্পাদনা করে ১৯৫৬ খ্রিস্টাব্দে অবসর নেন। ১৯৪২ খ্রিস্টাব্দে আইন অমান্য আন্দোলনের সমর্থনে প্রবন্ধ লেখার জন্য কারাবরণ করেন। ১৯৪৪ খ্রিস্টাব্দ হতে আধ্যাত্মিক জগতে আকৃষ্ট হয়ে সাধনমার্গে যান। বৈষ্ণবশাস্ত্র ও ধর্ম বিষয়ে বক্তৃতা দিতে থাকেন। বৈষ্ণব ধর্মের উপর কয়েকটি গ্রন্থও রচনা করেন। তার রচিত গ্রন্থগুলি হল -
মৃত্যু
খ্যাতিমান দেশব্রতী বাঙালি সাংবাদিক বঙ্কিমচন্দ্র সেন ১৯৬৮ খ্রিস্টাব্দের ৯ই জুন প্রয়াত হন।
উত্তরাধিকার
২০২০ খ্রিস্টাব্দের ১৯শে জানুয়ারি কলকাতায় তার স্মরণে "বঙ্কিমচন্দ্র সেন স্মারক সম্মান" দেওয়া হয় বর্তমান কালের বিশিষ্ট সাংবাদিক হারাধন চৌধুরীকে এবং বঙ্কিমচন্দ্র সেনের "সংবাদপত্র–‌সেবার অমলিন স্মৃতি" শীর্ষক একটি গ্রন্থ প্রকাশিত হয়।
অঘোর দেববর্মা
অঘোর দেববর্মা একজন ভারতীয় রাজনীতিবিদ এবং ত্রিপুরা রাজ্যের প্রাক্তন কৃষিমন্ত্রী।
ভারতের কমিউনিস্ট পার্টি (মার্ক্সবাদী) (সিপিআই-এম) এর সদস্য হিসাবে, তিনি খোয়াই জেলার আশামবাড়ি বিধানসভা কেন্দ্রের প্রতিনিধিত্ব করেছিলেন। তিনি ত্রিপুরার কৃষি, উপজাতি কল্যাণ, প্রাণী সম্পদ মন্ত্রী হিসেবে দায়িত্ব পালন করেছেন। এছাড়াও তিনি সিপিআইএম-এর কেন্দ্রীয় কমিটির সদস্য এবং সিপিআইএম-এর উপজাতীয় শাখা জিএমপি-এর নেতা। ২০১৮ সালে, তিনি ত্রিপুরার আদিবাসী পিপলস ফ্রন্ট (আইপিএফটি) এর মেভার কুমার জামাতিয়ার কাছে বিধানসভা নির্বাচনে হেরেছিলেন।
৮৫৬-এর দামঘন ভূমিকম্প
৮৫৬-এর দামঘন ভূমিকম্প বা ৮৫৬-এর কুমিস ভূমিকম্পটি ৮৫৬ খ্রিস্টাব্দের ২২ ডিসেম্বর (২৪২ হিজরি) সংঘটিত হয়েছিল। এটি আনুমানিক ৭.৯ মাত্রার ভূমিকম্প ছিল, এবং মার্কালি তীব্রতা স্কেলে এর সর্বোচ্চ তীব্রতা ছিল ১০ (X) (চরম)। ভূমিকম্পটি তাবারিস্তান এবং গর্গানের কিছু অংশ সহ বর্তমান ইরানের পূর্ব আলবুর্‌জ পর্বতমালার দক্ষিণ প্রান্ত বরাবর প্রায় 350 km মেইজোসিসমাল এলাকা জুড়ে (সর্বোচ্চ ক্ষয়ক্ষতির এলাকা) আঘাত হানে। দামঘন শহরের কাছাকাছি ভূমিকম্পের উপকেন্দ্র ছিল বলে অনুমান করা হয়, যেটি তখন পারস্য প্রদেশ কুমিসের রাজধানী ছিল। এই ভূমিকম্পে আনুমানিক ২০০,০০০ নিহত হয়েছইল। যুক্তরাষ্ট্রের ভূতত্ত্ব জরিপ কর্তৃক লিপিবদ্ধ ইতিহাসের ষষ্ঠতম প্রাণঘাতী ভূমিকম্প হিসাবে তালিকাভুক্ত করা হয়েছে। নিহতের প্রকৃত সংখ্যা নিয়ে বিতর্ক হয়েছে।
টেকটোনিক সেটিং
ইরান আরব পাত এবং ইউরেশীয় পাতের মধ্যে মহাদেশীয় সংঘর্ষের জটিল অঞ্চলের মধ্যে অবস্থিত, যা দক্ষিণে বিটলিস-জাগ্রোস বেল্ট থেকে বৃহত্তর ককেশাস পর্বতমালা, অ্যাপসেরন-বলকান সিল এবং উত্তরে কোপেট দাগ পর্বতমালা পর্যন্ত বিস্তৃত। উপকেন্দ্রীয় এলাকাটি আলবুর্‌জ পর্বতশ্রেণীতে অবস্থিত, যেখানে তির্যক উত্তর-দক্ষিণ সংক্ষিপ্তকরণকে থ্রাস্টিং এবং সিনিস্ট্রাল (বাম-পার্শ্বীয়) অভিঘাত-হড়কানো ভূ-চ্যুতির সংমিশ্রণে স্থান দেওয়া হয়েছে।
ভূমিকম্পের বৈশিষ্ট্য
ভূমিকম্পটি রাতে সংঘটিত হয়। ৮৫৬ সালের ভূমিকম্পের সম্ভাব্য উৎসের মধ্যে সবচেয়ে দীর্ঘ হল ১৫০ কিমি দীর্ঘ আস্তানেহ ভূ-চ্যুতি ব্যবস্থা। আস্তানেহ ভূ-চ্যুতি ব্যবস্থার একটি অংশ বরাবর ট্রেঞ্চিং ৮৫৬ সালের ঘটনার সাথে সামঞ্জস্যপূর্ণ, ৬০০ খ্রিস্টপূর্বাব্দের পরে এবং ১৩০০ খ্রিস্টাব্দের আগে ঘটেছিল এমন একটি গুরুত্বপূর্ণ ভূমিকম্পের প্রমাণ পাওয়া যায়।
পরবর্তি কয়েক বছর ধরে এলাকাটিকে প্রভাবিত করেছে, এর মধ্যে পশ্চিম খুরাসান প্রদেশে একটি ক্ষতিকর ভূমিকম্পও ঘটেছিল।
ক্ষয়ক্ষতি
উল্লেখযোগ্য ক্ষয়ক্ষতির এলাকা আলবুর্‌জ বরাবর প্রায় 350 km পর্যন্ত বিস্তৃত ছিল, যার মধ্যে রয়েছে আহেভানু, আস্তান, তাশ, বাস্তাম এবং শাহরুদ শহর এবং এই এলাকার প্রায় সমস্ত গ্রাম মারাত্মকভাবে ক্ষতিগ্রস্ত হয়েছে। পার্থিয়ান সাম্রাজ্যের প্রাক্তন রাজধানী হেকাটোমপিলোস, যাকে বর্তমানে শাহর-ই কুমিস বলা হয়, ধ্বংস করা হয়েছিল। দামগানের অর্ধেক এবং বুস্তাম শহরের এক তৃতীয়াংশও ধ্বংস হয়ে যায়। ভূমিকম্প কুমিস এলাকায় পানির সরবরাহকে খারাপভাবে ব্যহত করেছে, আংশিকভাবে ঝর্ণা ও কানাত শুকিয়ে যাওয়ার কারণে। কিন্তু ভূমিধসের কারণেও নদীতে বাঁধ দেওয়া হয়েছে। ভূমিকম্পে মোট নিহতের সংখ্যা ২০০,০০০ প্রতিবেদন করা হয়েছে, যেখানে শুধুমাত্র দামঘান জেলাতেই ৪৫,০৯৬ জন নিহত হয়েছে।
ফলাফল
শাহর-ই কুমিস এতটাই ক্ষতিগ্রস্থ হয়েছিল যে ভূমিকম্পের পরে এটি পরিত্যক্ত হয়েছে বলে মনে হয়। ভূমিকম্পের প্রভাব ৪৬ বছর পরেও বাস্তাম এবং দামঘানের মধ্যবর্তী অঞ্চলে দৃশ্যমান ছিল।
আনন্দ চন্দ্র দত্ত
জন্ম
যোরহাট জেলার চেকনিধরা গাঁও নামক স্থানে আনন্দচন্দ্র দত্তের জন্ম হয়। পিতার নাম ভোলারাম দত্ত ও মাতার নাম সরুমাই দত্ত। শৈশবে তাকে আদরে বাপ ডাকা হত। তার পিতা কৃষিকার্য ও যোরহাটের কুঁহিয়ার গবেষণা কেন্দ্রে দিন হাজিরা করে জীবিকা নির্বাহ করিতেন।
শিক্ষা
১৯৩৪ সনে তিনি যোরহাট প্রেক্তিশিং বিদ্যালয় থেকে প্রাথমিক শিক্ষা গ্রহণ করার পর ১৯৪৩ সনে যোরহাট সরকারি মাধ্যমিক বিদ্যালয় থেকে শিক্ষা সমাপ্ত করেন। ১৯৪৫ সনে তিনি জগন্নাথ মহাবিদ্যালয়ে নামভর্তি করেন যদিও আর্থিক দুরবস্থার জন্য কলেজের শিক্ষা সমাপ্ত করতে পারেন নাই।
কর্মজীবন
কলেজে অধ্যয়নরত অবস্থায় তিনি মরিয়নি মধ্য ইংরেজি বিদ্যালয়ে শিক্ষক হিসেবে ১৯৪৪-৪৫ সনে কর্মজীবন আরম্ভ করেন। ১৯৪৭ সনের ৮ ফেব্রুয়ারি তারিখে যোরহাটের টোকোলাই চা গবেষণা কেন্দ্রে  ডঃ উইলিয়াম ওয়াইটের অধীনে সহকারী বিজ্ঞানী পদে নিয়োজিত হন। যদিও ১৯৮৩ সনের ১ মার্চ তারিখে চাকুরীর অন্ত পরে। ১৯৮৩ সনের ১এপ্রিল তারিখ  থেকে ১৯৮৬ সনে ডিসেম্বর মাস পর্যন্ত অসম কৃষি বিশ্ববিদ্যালয়ে Audio Visual Aid Assistant   পদে কার্য নির্বাহ করেন।তারপর প্রায় এক বৎসরের জন্য তিতাবর সেরিকালসার ফার্মে আলোকচিত্রশিল্পী হিসেবে নিয়োজিত হন। পরবর্ত্তী সময়ে তিনি টোকলাই চা গবেষণা কেন্দ্রে বনস্পতির সূচি প্রস্তুত করার কার্যে পুনরায় নিয়োজিত করা হয়। ১৯৯১ সন থেকে ১৯৯৪ সন পর্যন্ত তিনি জিমখানা ক্লাবের পরিচালক পদে নিয়োজিত হন। তিনি অসমের খবরের কাগজ দা আসাম ট্রিবিউন, দৈনিক জন্মভুমি, আমার অসম, প্রান্তিক ও আজির অসম ইত্যাদি বিভিন্ন কাগজে ত্রিশের অধিক প্রবন্ধ লেখেন। ১৯৭৭ সনে তিনি যোরহাটে চা সংগ্রহালয় স্থাপনে মুখ্য ভুমিকা পালন করেন। তিনি যোরহাটের টোকলাই চা গবেষণা কেন্দ্রের জন্য ১০০০টি গাছের নাম সমৃদ্ধ একটি তালিকা প্রস্তুত করেন। ডিব্রুগড় বিশ্ববিদ্যালয় থেকে তাকে ডঃ অফ সায়েন্স উপাধি প্রদান করা হয়েছে।
পল্লী দারিদ্র্য বিমোচন ফাউন্ডেশন
পল্লী দারিদ্র্য বিমোচন ফাউন্ডেশন বাংলাদেশ সরকারের একটি ফাউন্ডেশন যা বাংলাদেশের গ্রামীণ অঞ্চলের দারিদ্র্যতা হ্রাস করার জন্য দায়বদ্ধ। মোঃ রেজাউল আহসান এই ফাউন্ডেশনের চেয়ারম্যান।
ইতিহাস
পল্লী দারিদ্র্য বিমোচন ফাউন্ডেশন ১৯৯৯ সালে বাংলাদেশের সংসদ কর্তৃক প্রতিষ্ঠিত হয়। এটি একটি বিধিবদ্ধ, অলাভজনক সংস্থা এবং স্বাধীন ব্যবস্থাপনার সাথে প্রতিষ্ঠিত হয়েছিল। এটি কানাডিয়ান ইন্টারন্যাশনাল ডেভেলপমেন্ট এজেন্সি র কাছ থেকে আর্থিক সহায়তা পেয়েছে। এটি বাংলাদেশের গ্রামাঞ্চলে ক্ষুদ্র উদ্যোক্তা ঋণ প্রদান করে। ২০১৪ সালে ফাউন্ডেশনের ব্যবস্থাপনা পরিচালক মাহবুবুর রহমানকে বাংলাদেশ দুর্নীতি দমন কমিশন ফাউন্ডেশনের সৌর প্রকল্পে দুর্নীতির অভিযোগে জিজ্ঞাসাবাদ করেছিলো। ফাউন্ডেশনটির ক্ষুদ্র ঋণ বিতরণের ক্ষেত্রে দুর্নীতির অভিযোগ রয়েছে।।
অক্ষয় তৃতীয়া
অক্ষয় তৃতীয়া (সংস্কৃত: अक्षय तृतीय) হল হিন্দু পঞ্জিকার বৈশাখ মাসের শুক্লা তৃতীয়া অর্থাৎ শুক্লপক্ষের তৃতীয়া তিথি। এটি হিন্দু ও জৈন ধর্মাবলম্বীদের কাছে একটি বিশেষ তাৎপর্যপূর্ণ তিথি। এই শুভদিনে বিষ্ণুর ষষ্ঠ অবতার পরশুরাম জন্ম নিয়েছিলেন, এ জন্য এই দিনটি পরশুরাম জয়ন্তী হিসেবেও পালন করা হয়। বেদব্যাস ও গণেশ এই দিনে মহাভারত রচনা আরম্ভ করেন। এদিনই সত্য যুগ শেষ হয়ে ত্রেতাযুগের সূচনা হয়। এদিনই রাজা ভগীরথ গঙ্গা দেবীকে মর্ত্যে নিয়ে এসেছিলেন। এদিনই কুবেরের তপস্যায় তুষ্ট হয়ে মহাদেব তাকে অতুল ঐশ্বর্য প্রদান করেন। কুবেরের এই দিন লক্ষ্মী লাভ হয়েছিল বলে, এদিন বৈভব-লক্ষ্মীর পূজা করা হয়।
এই তিথি হতে পুরীধামে জগন্নাথদেবের রথযাত্রা উপলক্ষে রথ নির্মাণ শুরু হয়। অক্ষয় শব্দের অর্থ হল যা ক্ষয়প্রাপ্ত হয় না। বৈদিক বিশ্বাসানুসারে, এই পবিত্র তিথিতে কোন শুভকার্য সম্পন্ন হলে তা অনন্তকাল অক্ষয় হয়ে থাকে। কেদার-বদ্রী-গঙ্গোত্রী-যমুনোত্রীর যে মন্দির ছয়মাস বন্ধ থাকে এইদিনেই তার দ্বার উদ্‌ঘাটন হয়। দ্বার খুললেই দেখা যায় সেই অক্ষয়দীপ যা ছয়মাস আগে জ্বালিয়ে আসা হয়েছিল আধুনিককালে এই তিথিতে সোনার বা রূপার গয়না কেনা হয়। মনে করা হয়, এই শুভ তিথিতে রত্ন বা জিনিসপত্র কিনলে গৃহে শুভ যোগ হবে। সুখ-শান্তি ও সম্পদ বৃদ্ধি হবে, এই আশাতেই এদিন মানুষ কিছু না কিছু কিনে থাকেন।
নামকরণ
সংস্কৃত ভাষায়, "অক্ষয়" (अक्षय) শব্দটি "অবিনশ্বর, ক্ষয় নাই যাহার, সমৃদ্ধি, প্রত্যাশা, আনন্দ, সাফল্য", "ত্রিত্য" এবং তৃতীয়া অর্থ "চাঁদের তৃতীয় দিন"। হিন্দু পঞ্জিকায় বসন্তের বৈশাখ মাসের "তৃতীয় চন্দ্র দিন" এর নামানুসারে এর নামকরণ করা হয়।
হিন্দু ঐতিহ্য
এই উৎসবটি ঋষি দূর্বাসা সহ অসংখ্য ঋষিদের দর্শনের সময় দেবতা কৃষ্ণ দ্বারা দ্রৌপদীর কাছে অক্ষয়পাত্রের উপস্থাপনা সম্পর্কিত। বনবাসের সময় পাণ্ডব রাজপুত্ররা খাবারের অভাবে ক্ষুধার্ত হয়ে পড়েন এবং তাদের অতিথিদের প্রথাগত আতিথেয়তা প্রসারিত করতে না পারায় তাদের স্ত্রী দ্রৌপদী এতে কষ্ট পেয়েছিলেন। জ্যেষ্ঠ পাণ্ডব যুধিষ্ঠির সূর্য দেবতার কাছে প্রার্থনা করেছিলেন, যিনি তাকে এই বাটি দিয়েছিলেন। যতক্ষণ না দ্রৌপদী তাদের সমস্ত অতিথিদের পরিবেশন করবেন ততক্ষণ তা পূর্ণ থাকবে। সহজে ক্রুদ্ধ ঋষি দূর্বাসার দর্শনের সময় কৃষ্ণ বাটি থেকে একটি ছোট কণা খেয়েছিলেন যা ঋষির ক্রোধকে বঞ্চিত করেছিল এবং পাণ্ডবদের তার অভিশাপ থেকে রক্ষা করেছিল।
অক্ষয় তৃতীয়াকে হিন্দুরা বিষ্ণুর ষষ্ঠ অবতার পরশুরামের জন্মদিন বলে বিশ্বাস করে। তিনি বৈষ্ণব মন্দিরে পূজনীয়।  যারা পরশুরামের সম্মানে এটি পালন করে তারা কখনও কখনও এই উৎসবকে পরশুরাম জয়ন্তী বলে উল্লেখ করে। বিকল্পভাবে, কেউ কেউ বিষ্ণুর অষ্টম অবতার কৃষ্ণের প্রতি তাদের শ্রদ্ধা নিবদ্ধ করে।
শ্রুতি আছে এই যে, ঋষি ব্যাস অক্ষয় তৃতীয়ায় দেবতা গণেশকে হিন্দু মহাকাব্য মহাভারতে পাঠ করা শুরু করেছিলেন। আরেকটি শ্রুতি যে এই দিনে গঙ্গা নদী পৃথিবীতে নেমে এসেছিল।  ছোট চার ধাম তীর্থযাত্রার সময় অক্ষয় তৃতীয়ার শুভ উপলক্ষ্যে যমুনোত্রী মন্দির এবং গঙ্গোত্রী মন্দির খোলা হয়, হিমালয় অঞ্চলের ভারী তুষারপাত-ভারাক্রান্ত শীতের সময় বন্ধ হয়ে যাওয়ার পরে।  অক্ষয় তৃতীয়ার অভিজিৎ মুহুর্তে মন্দিরগুলি খোলা হয়।
নিয়ম আচার
অক্ষয় তৃতীয়ার ফর্দ: এদিন অনেক বাড়িতেই পুজো করা হয়। অনেকেই জানেন না যে এই পুজোতে কী কী লাগবে। তাই এই পুজোর জন্য যা যা উপকরণ দরকার, তার একটি ফর্দ দেওয়া হল।
যেমন- সিদুঁর, পঞ্চগুঁড়ি, পঞ্চগর্ব্য, তিল, হরিতকী, ফুল, দুর্ব্বা, তুলসী, বিল্বপত্র, ধূপ, প্রদীপ, ধূনা, মধুপর্ক বাটি ২, আসনাঙ্গুরীয় ২, দই, মধু, চিনি, ঘি, পুজোর জন্য কাপড় ১, শাটী ১, নৈবেদ্য ২,কুচো নৈবেদ্য ১, সভোজ্য জলপূর্ণ ঘট ১, বস্ত্র ১, পাখা ১, দক্ষিণা।
হাতিবান্ধা রেলওয়ে স্টেশন
অবস্থান
হাতিবান্ধা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
পরিষেবা
হাতিবান্ধা রেলওয়ে স্টেশন দিয়ে যেসব ট্রেন চলাচল  করে নিম্নে তা উল্লেখ করা হলো:
সুরজ এস কুরুপ
সুরজ এস কুরুপ একজন ভারতীয় সুরকার এবং অভিনেতা যিনি মালায়ালাম চলচ্চিত্র এবং তামিল চলচ্চিত্রের জন্য সুর করেছেন । তিনি ২০১৬ সালের ভল্লিম থেটি পুলিমে থেটি চলচ্চিত্রে একটি ফিচার ফিল্ম সুরকার হিসাবে আত্মপ্রকাশ করেন।  তিনি মালায়ালাম চলচ্চিত্র সলোর "সীতা কল্যানাম" গানটি রচনার জন্য বিখ্যাত।
চাপুই
চাপুই ভারতের পশ্চিমবঙ্গ রাজ্যের পশ্চিম বর্ধমান জেলার একটি গণনা শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চাপুই শহরের জনসংখ্যা হল ৫১৮৫ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে চাপুই এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মজমু-ই-ইউসুফি
মজমু-ই-ইউসুফি ইউসুফ আলী খান রচিত চারটি গ্রন্থের অন্যতম একটি গ্রন্থ যা ১৭৬৪ খ্রিষ্টাব্দে রচিত হয়। ৩৩৬ পাতার এই গ্রন্থটি ফার্সি ভাষায় রচিত এবং এতে ১৭৬০-৬১ থেকে ১৭৬৫-৬৭ খ্রিষ্টাব্দ (হিজরী ১১৭৪ থেকে ১১৮০) পর্যন্ত পূর্ব ভারতের রাজনৈতিক ঘটনাবলীর সঠিক ধারাবাহিক বর্ণনা পাওয়া যায়। এতে আরও আছে নাদির শাহ এর ভারত আক্রমণ সম্পর্কিত ঘটনার বর্ণনা এবং লেখকের নিজের জীবনের দিনপঞ্জিতে উল্লেখিত রয়েছে নবাব মীর কাসিমের সঙ্গে লেখকের পাটনা গমনের চমকপ্রদ ঘটাবলির ইতিহাস। বিংশ শতাব্দীর দ্বিতীয় পাদের শেষ দিকে পাটনা কলেজের অধ্যাপক সৈয়দ হাসান আসকারী এ গ্রন্থটির অনুসন্ধান পান। মজমু-ই-ইউসুফি গ্রন্থটি মোটামুটি ভাবে ৩২টি পরিচ্ছেদে বিভক্ত। লেখক ২০তম পরিচ্ছেদ ছাড়া অন্য সকল পরিচ্ছেদেরই শিরোনাম দিয়েছেন।
মালাবার দাগযুক্ত ধনেশ
মালাবার দাগযুক্ত ধনেশ (Anthracoceros coronatus) হল একধরনের ধনেশ প্রজাতির পাখি। পৃথিবীতে এই প্রজাতির সংখ্যা কম এবং ক্রমহ্রাসমান৤ তাই একে প্রায় অস্তিত্ববিপন্ন পাখি হিসেবে গণ্য করা হয়৤
স্থিতি ও বিতরণ
মালাবার দাগযুক্ত ধনেশ প্রধানত ক্রান্তীয় এবং উপক্রান্তীয় এশিয়ার এবং ভারতের বিভিন্ন জায়গায় বসবাস করে। এছাড়াও পূর্ব বোর্ণিওতেও এদের বসবাস লক্ষ্য করা যায়। এদের প্রধান বাসস্থান হল আর্দ্র্র বনভূমি এবং ঘন জঙ্গল, তবে কখনো কখনো এরা লোকালয়েও চলে আসে বসবাস করবার জন্য।
বর্ণনা
এরা আকারে বেশ বড় হয়, লম্বায় ৬৫ সেমি হয়। এদের পাখনা প্রধানত কালোই হয় এবং এদের পেট হয় সাদা রঙের। এদের গলাতে সাদা রঙের ছোপ ছোপ থাকে এবং ল্যাজের গোড়াতে এবং পাখনার বাইরের অংশের রঙও সাদা হয়। এদের হলুদ রঙের ঠোট হয় এবং এদের ঠোঁটের ওপরে কালো রঙের বিরাট বড় একটা শিরস্ত্রাণ থাকে। মহিলাদের সাদা রঙের চক্ষ ত্বক আছে যা পুরুষদের ক্ষেত্রে নেই। তরুণদের শিরস্ত্রাণ থাকে না। অনেকে কাও ধনেশের সাথে এদেরকে মিশিয়ে ফেলে।
জীবতত্ত্ব
ডিম ফোটানোর সময়ে মহিলারা ২ টো থেকে ৩ টে ডিম পারে গাছের গর্তে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে। এদেরকে মাঝে মাঝেই শহরাঞ্চলে দেখতে পাওয়া যায়। কাইগা পারমাণবিক কেন্দ্রের চারপাশের বনে সমৃদ্ধ জীববৈচিত্র্য বিরল ধরনের পাখির প্রজাতির জন্য একটি উপযুক্ত স্থান হয়ে উঠেছে। একটা গবেষণায় দেখা গেছে যে ২৩ বছরে এদের সংখ্যার কোনো পরিবর্তন হয়নি। মধ্য ভারতে এটা মানা হয় যে এই ধনেশদের মাথার খুলি ঝুলিয়ে রাখলে সম্পদের ভান্ডার বৃদ্ধি পায়।
বীরেন দত্ত
বীরেন্দ্র চন্দ্র দত্ত (১৯১০ - ১৮ ডিসেম্বর ১৯৯২) একজন ভারতীয় কমিউনিস্ট রাজনীতিবিদ ছিলেন। তিনি ত্রিপুরায় কমিউনিস্ট আন্দোলন প্রতিষ্ঠা করেন। দত্ত ১ম লোকসভার ( ভারতের সংসদের নিম্নকক্ষ, ১৯৫২-১৯৫৭), তৃতীয় লোকসভা (১৯৬২-১৯৬৭) এবং ৫ম লোকসভার (১৯৭১-১৯৭৭) সদস্য ছিলেন।
জোগনেশ্বর দত্তের ছেলে দত্ত ১৯১০ সালে আগরতলায় জন্মগ্রহণ করেন। তিনি কলকাতা বিশ্ববিদ্যালয়ে পড়াশোনা করেছেন। তিনি অনুশীলন সমিতি বিপ্লবী আন্দোলনের সাথে যুক্ত ছিলেন। তিনি ১৯৩৩ সালে গ্রেফতার হন। গ্রেপ্তারের ঠিক আগে তিনি কমিউনিস্ট আন্দোলনের সংস্পর্শে এসেছিলেন। ১৯৩৮ সালের মে মাসে দত্ত জেল থেকে মুক্তি পান, তারপরে তিনি ত্রিপুরায় ফিরে যান সেখানে কমিউনিস্ট পার্টির একটি শাখা তৈরি করতে। কমিউনিস্ট পার্টির কুমিল্লা বিভাগীয় কমিটির তত্ত্বাবধানে তার কাজ পরিচালিত হয়। দত্ত এবং তার সহযোগীরা ১৯৩৮ সালে জনমঙ্গল সমিতি ('জনকল্যাণ সমিতি') প্রতিষ্ঠা করেন। দত্ত জনমঙ্গল সমিতির সহকারী সেক্রেটারি হিসেবে দায়িত্ব পালন করেন এবং এর প্রকাশনা প্রজার কথার সম্পাদক/প্রকাশক ছিলেন।
১৯৪৫ সালে যখন জনশিক্ষা সমিতি ('পিপলস এডুকেশনাল অ্যাসোসিয়েশন') প্রতিষ্ঠিত হয়, দত্ত আনুষ্ঠানিকভাবে আন্দোলনের নেতৃত্বের অংশ না হওয়া সত্ত্বেও একজন সংগঠক হিসেবে গুরুত্বপূর্ণ ভূমিকা পালন করেন। কলকাতায় অনুষ্ঠিত দ্বিতীয় পার্টি কংগ্রেসের ঠিক আগে দত্ত ভারতের কমিউনিস্ট পার্টির পূর্ণ সদস্যপদ লাভ করেন। দত্ত কংগ্রেসে যোগ দেন। পার্টি কংগ্রেসের পর, দত্ত ত্রিপুরার আদিবাসীদের মধ্যে একটি আন্দোলন গড়ে তুলতে চেয়েছিলেন। কিন্তু শীঘ্রই ত্রিপুরা সরকার নবজাতক কমিউনিস্ট আন্দোলনের বিরুদ্ধে দমন-পীড়ন শুরু করে। দত্ত পাহাড়ে চলে যান, যেখানে তিনি একটি বিপ্লবী আন্দোলন গড়ে তুলতে শুরু করেন, মুক্তি পরিষদ ('মুক্তি পরিষদ')। যদিও দত্ত আন্দোলনের একজন প্রধান সংগঠক ছিলেন, তিনি সংগঠনটির কার্যনির্বাহী হিসেবে যোগ দেননি কারণ এটি ছিল আদিবাসীদের সংগঠন। দত্তসহ নেতৃত্বে থাকা অন্যদের গ্রেপ্তার করা হয়।
১৯৫৭ সালের ভারতীয় সাধারণ নির্বাচনের মধ্যে ত্রিপুরা পশ্চিম এবং ত্রিপুরা পূর্বকে একটি দুটি আসনের আসনে একীভূত করা হয়েছিল। দত্ত তার সংসদীয় আসন হারান, ১১৯,৭৯৮ ভোট পেয়ে।
দত্ত ১৯৬২ সালের ভারতীয় সাধারণ নির্বাচনে লোকসভায় ফিরে আসেন, ৮৬,০৮৪ ভোট (৫২.১২%) পেয়ে ত্রিপুরা পশ্চিম আসনে জয়ী হন।
দত্ত ১৯৬৭ সালের ভারতীয় সাধারণ নির্বাচনে ত্রিপুরা পশ্চিম আসন থেকে হেরেছিলেন, এখন ভারতের কমিউনিস্ট পার্টি (মার্কসবাদী) এর প্রার্থী হিসাবে দাঁড়িয়েছেন। তিনি ৯২,১৪৩ ভোট (৪২.২৫%) নিয়ে দ্বিতীয় স্থানে রয়েছেন। কারচুপির অভিযোগে ফলাফলকে চ্যালেঞ্জ করা হয়েছিল, কিন্তু ভারতের সুপ্রিম কোর্ট ভারতীয় জাতীয় কংগ্রেস প্রার্থীকে বিজয়ী করেছে।
দত্ত ১৯৭৭ সালের ত্রিপুরা বিধানসভা নির্বাচনে রামনগর আসনে প্রতিদ্বন্দ্বিতা করেছিলেন। তিনি ৮,৪২০ ভোট (৬৩.৪১%) নিয়ে আসনটিতে জয়ী হয়েছেন। নির্বাচনের পর দত্ত আদিবাসী নেতা দশরথ দেবকে মুখ্যমন্ত্রী পদে বসানোর জন্য দলীয় নেতৃত্বের প্রতি আহ্বান জানান। তার বদলে দল বাঙালি নৃপেন চক্রবর্তীকে বেছে নেওয়াকে 'বড় ভুল' বলে অভিহিত করেছেন দত্ত। দত্ত পরে যুক্তি দিয়েছিলেন যে দল যদি এই মুহুর্তে একজন উপজাতীয় মুখ্যমন্ত্রী নির্বাচন করত, ত্রিপুরা যে সহিংস অভ্যুত্থান অনুভব করেছিল তা এড়ানো যেত।
দত্ত ১৯৭৮ থেকে ১৯৮৫ সাল পর্যন্ত ত্রিপুরা রাজ্য সরকারের একজন মন্ত্রী ছিলেন। তিনি ১৯৮৩ সালের ত্রিপুরা বিধানসভা নির্বাচনে রামনগর আসন ধরে রেখেছিলেন, ৮,০২৬ ভোট (৫০.৮০%) পেয়েছিলেন।
দত্ত ১৯৭০ থেকে ১৯৯০ সালের মধ্যে সেন্টার অফ ইন্ডিয়ান ট্রেড ইউনিয়নের রাজ্য সম্পাদক হিসেবে দায়িত্ব পালন করেন।
দত্ত ১৯৪৫ সালে সরজু দত্তকে বিয়ে করেন এবং এই দম্পতির পাঁচটি সন্তান ছিল (তিন ছেলে এবং দুই মেয়ে)। তিনি আগরতলা পৌরসভার কমিশনার হিসেবে দায়িত্ব পালন করেন। বছরের পর বছর ধরে তিনি ত্রিপুরা রাজার কথা, ত্রিপুরার কথা, দেশের ডাক এবং দেশের কথার মতো অনেক সংবাদপত্রের সম্পাদক হিসেবে কাজ করেছেন।
১৯৯১ সালে দত্তের স্বাস্থ্যের অবনতি ঘটে এবং তাকে দলীয় দায়িত্ব থেকে অব্যাহতি দেওয়া হয়। তিনি ১৮ ডিসেম্বর ১৯৯২ সালে মারা যান।
প্রবাহী বলবিজ্ঞান
প্রবাহী বলবিজ্ঞান হল পদার্থবিজ্ঞানের একটি শাখা, যেটি প্রবাহীগুলির (তরল, গ্যাস, এবং প্লাজমা) বলবিজ্ঞান এবং তাদের উপর বলের সম্পর্কিত শাখা। বিভিন্ন শাখায় এর প্রভূত প্রয়োগ রয়েছে, সেগুলির মধ্যে আছে যন্ত্র, পুর, রসায়ন ও জৈবচিকিৎসা প্রকৌশল এবং ভূপ্রকৃতিবিজ্ঞান, সমুদ্রবিজ্ঞান, আবহাওয়াবিজ্ঞান, জ্যোতিঃপদার্থবিজ্ঞান, এবং জীববিজ্ঞান।
এটিকে প্রবাহী স্থিতিবিজ্ঞান এবং প্রবাহী গতিবিজ্ঞান এই দুই ভাগে বিভক্ত করা যেতে পারে, এর মধ্যে প্রথমটি স্থিতাবস্থায়, এবং দ্বিতীয়টি গতিশীল অবস্থায় প্রবাহীগুলির ওপর বলের প্রভাব সম্পর্কে অধ্যয়ন। এটি ধারাবাহিক বলবিজ্ঞানর এমন একটি শাখা, যেখানে পদার্থ যে পরমাণু দিয়ে তৈরি সেই তথ্যটি ব্যবহার না করেই পদার্থের প্রতিরূপ করা হয়; অর্থাৎ, এখানে কোন মাইক্রোস্কোপিক (অণুবীক্ষণিক) দৃষ্টিকোণ থেকে দেখা হয়না, বরঞ্চ ম্যাক্রোস্কোপিক (বড় আকার সম্পর্কিত) দৃষ্টিকোণ থেকে দেখা হয়। প্রবাহী বলবিজ্ঞান, বিশেষত প্রবাহী গতিবিজ্ঞান, সাধারণত জটিল গণিতের গবেষণার একটি সক্রিয় ক্ষেত্র। অনেকগুলি সমস্যা আংশিক বা সম্পূর্ণ অমীমাংসিত থাকে এবং সাধারণত কম্পিউটার ব্যবহার করে সাংখ্যিক বিশ্লেষণের দ্বারা সবচেয়ে ভাল সমাধান করা যায়। একটি আধুনিক বিভাগ, যাকে গণনামূলক প্রবাহী গতিবিজ্ঞান (সিএফডি) বলা হয়, সেটি এই পদ্ধতির প্রতি নিবেদিত। কণা চিত্র বেগ-মাপন, যেটি প্রবাহীটির ধারার দৃশ্যায়ন এবং বিশ্লেষণের জন্য একটি পরীক্ষামূলক পদ্ধতি, প্রবাহীর ধারার উচ্চমাত্রায় দৃশ্যমান থাকার সুবিধাও গ্রহণ করে।
সংক্ষিপ্ত ইতিহাস
প্রবাহী বলবিজ্ঞানর অধ্যয়ন কমপক্ষে প্রাচীন গ্রিসের দিনগুলিতে শুরু হয়েছিল, যখন আর্কিমিডিস প্রবাহী স্থিতিবিজ্ঞান এবং প্লবতা নিয়ে পরীক্ষা নিরীক্ষা করেছিলেন এবং তাঁর বিখ্যাত সূত্র প্রণয়ন করেছিলেন যা এখন আর্কিমিডিস সিদ্ধান্ত হিসাবে পরিচিত। এটি তাঁর রচনা অন ফ্লোটিং বডিজয়ে প্রকাশিত হয়েছিল। এটি সাধারণভাবে প্রবাহী বলবিজ্ঞানর উপর প্রথম বড় কাজ হিসাবে বিবেচিত হয়। প্রবাহী বলবিজ্ঞানর দ্রুত অগ্রগতি শুরু হয়েছিল লিওনার্দো দা ভিঞ্চি (পর্যবেক্ষণ এবং পরীক্ষা-নিরীক্ষা), ইভানজেলিস্তা টরিসেলি (ব্যারোমিটার আবিষ্কার), আইজাক নিউটন (সান্দ্রতা নিয়ে কাজ) এবং ব্লেজ পাস্কালের (উদস্থিতিবিজ্ঞান নিয়ে গবেষণা, পাস্কালের সিদ্ধান্ত প্রণয়ন) মত বিজ্ঞানীদের হাত ধরে। এরপর একে এগিয়ে নিয়ে গিয়েছিলেন দানিয়েল বার্নুয়ি, তিনি ১৭৯৩ সালে শুরু করেছিলেন গাণিতিক প্রবাহী গতিবিজ্ঞান হাইড্রোডায়নামিকা।
বিভিন্ন গণিতবিদ (জিন লে রন্ড ডি'আলেমবার্ট, জোসেফ লুই ল্যাঞ্জরেজ, পিয়েরে-সাইমন ল্যাপ্লেস, সিমোন ডেনিস পয়েসন) অন্তর্নিহিত প্রবাহ আরও বিশ্লেষণ করেছিলেন। জিন লোনার্ড মারি পোইসুল এবং গথিফ হ্যাগেন সহ বেশিরভাগ প্রকৌশলী সান্দ্র প্রবাহ অন্বেষণ করেছিলেন। ক্লড-লুই নেভিয়ার এবং জর্জ গ্যাব্রিয়েল স্টোকস নেভিয়ার–স্টোকস সমীকরণের গাণিতিক ন্যায্যতা দিয়েছিলেন। পরিসীমা স্তর নিয়ে কাজ করা হয়েছিল (লুডভিগ প্রান্ডটল, থিওডোর ভন কার্মান)। বিভিন্ন বিজ্ঞানী যেমন অসবার্ন রেনল্ডস, আন্দ্রে কলমোগোরভ, এবং জেফ্রি ইনগ্রাম টেলর সান্দ্র প্রবাহী এবং চাপ এবং প্রবাহের বেগে বিশৃঙ্খল পরিবর্তনকে আরও বোধগম্য করে তোলেন।
প্রবাহী স্থিতিবিজ্ঞান
প্রবাহী স্থিতিবিজ্ঞান বা উদস্থিতিবিজ্ঞান হল প্রবাহী বলবিজ্ঞানর একটি শাখা যেখানে স্থিতাবস্থায় তরলের অবস্থার অধ্যয়ন করা হয়। যে অবস্থার অধীনে স্থিতাবস্থার প্রবাহী স্থিতিশীল ভারসাম্যে থাকে এটি তার অধ্যয়নের শাখা। এর বিপরীতে প্রবাহী গতিবিজ্ঞান হল গতিতে থাকা তরলগুলির অবস্থার অধ্যয়ন। উদস্থিতি দৈনন্দিন জীবনের অনেক ঘটনার জন্য প্রাকৃতিক ব্যাখ্যা দেয়, যেমন বায়ুমণ্ডলীয় চাপ কেন ভূপৃষ্ঠ থেকে উচ্চতার সাথে পরিবর্তিত হয়, কেন কাঠ এবং তেল জলের উপর ভাসে, এবং পাত্রের আকার যাই হোক না কেন তার অন্তস্থিত জলের উপরিভাগ সর্বদা সমতলে থাকে। হাইড্রলিক্সের মৌলিক বিষয় হল হাইড্রোস্ট্যাটিক্স। হাইড্রলিক্স হল তরল সংরক্ষণ, পরিবহন এবং ব্যবহারের জন্য প্রকৌশল সরঞ্জাম। এটি ভূপ্রকৃতিবিজ্ঞান এবং জ্যোতিঃপদার্থবিজ্ঞান (উদাহরণস্বরূপ, ভূত্বকীয় পাত সংস্থান তত্ত্ব এবং অভিকর্ষজ বলের ক্ষেত্রে এর ব্যতিক্রমগুলি বোঝার জন্য), থেকে শুরু করে আবহাওয়াবিজ্ঞান, চিকিৎসা বিজ্ঞান (রক্তচাপ প্রসঙ্গে) এবং অন্যান্য অনেক ক্ষেত্রে প্রাসঙ্গিক।
প্রবাহী গতিবিজ্ঞান
প্রবাহী গতিবিজ্ঞান প্রবাহী বলবিজ্ঞানর একটি উপভাগ যেখানে প্রবাহী ধারা নিয়ে কাজ হয়— এটি গতিশীল তরল এবং গ্যাসের বিজ্ঞান। প্রবাহী গতিবিজ্ঞানর একটি নিয়মতান্ত্রিক কাঠামো আছে— যেখানে ব্যবহারিক বিজ্ঞানকে অন্তর্ভুক্ত করা হয়— যেখানে প্রবাহ পরিমাপ থেকে প্রাপ্ত গবেষণামূলক ও অর্ধ-অভিজ্ঞতামূলক সূত্র গ্রহণ ক'রে ব্যবহারিক সমস্যাগুলি সমাধান করার জন্য ব্যবহার করা হয়। একটি প্রবাহী গতিবিজ্ঞান সমস্যার সমাধানে, স্থান এবং সময়ের অপেক্ষক হিসাবে, সাধারণত তরলটির বিভিন্ন বৈশিষ্ট্য হিসাবের মধ্যে রাখা হয়, যেগুলি হল গতিবেগ, চাপ, ঘনত্ব, এবং তাপমাত্রা। এটি নিজেরই বেশ কয়েকটি উপবিভাগ রয়েছে, সেগুলি হল বায়ুগতিবিজ্ঞান    (গতিশীল বায়ু এবং অন্যান্য গ্যাসের অধ্যয়ন) এবং হাইড্রোডাইনামিক্স  (গতিশীল তরলের অধ্যয়ন)। প্রবাহী গতিবিজ্ঞানর বিভিন্ন ধরনের প্রয়োগ রয়েছে, যেমন বিমানের ওপর বল এবং গতিবিধি গণনা, পাইপলাইনের মাধ্যমে পেট্রোলিয়ামের ভর প্রবাহ হার নির্ধারণ, বিবর্তিত আবহাওয়া নিদর্শনগুলির পূর্বাভাস,  মহাশূন্যে নীহারিকাকে বোঝা এবং বিস্ফোরণের মডেল তৈরি। যানবাহন প্রকৌশল এবং ভিড়ের গতিবিজ্ঞানয় কিছু প্রবাহী-গতিশীল নীতি ব্যবহৃত হয়।
বহিঃসংযোগ
Vloeistofmechanica